钦定古今图书集成/明伦汇编/闺媛典/第302卷 > 皇清三十五 > 王承弼妻李氏〈妇范氏孙妇范氏附〉
## 钦定古今图书集成/明伦汇编/闺媛典/第302卷 > 皇清三十五 > 王承弼妻李氏〈妇范氏孙妇范氏附〉

按《绛县志》：“李氏，王承弼妻。年二十九，夫亡，无子，抚侄置。及长，娶范氏。置年十八，亦无子死。范年十五，抚三岁从侄知化为嗣。知化长，亦娶于范。知化夭，其妻年二十二，复嗣。四岁从侄抚之，事孀姑，苦守三十馀年。李氏年八十二卒，姑媳同守，三世如一。”

===王正寰继妻刘氏===

按《绛县志》：“刘氏，王正寰继妻。发妻柴氏，生子未三岁而殁。继娶刘，生子一载，夫亡。刘年二十守节，教二子无异视。年七十九终。”